Preoți, medici și psihologi se reunesc pe 10 martie la Parohia "Sfinții Împărați Constantin și Elena" – Vidra, jud. Ilfov, pentru o conferință despre sănătate și boală în societatea contemporană.
În cadrul evenimentului va avea loc și lansarea cărții "După Dumnezeu – Morala și bioetica într-o lume secularizată" de H. Tristram Engelhardt jr, tradusă în limba română de Andrei Dirlău.
La conferință vor participa: Pr. Dragoș Răduț, pisholog și doctor în teologie, Dr. Jean Ciurea, medic neurochirurg, Dr. Bogdan Catrangiu, medic ginecolog oncolog, Pr. Mihai Burlacu, lector universitar, Cristina Buhăianu, psiholog clinician, Alina Alupoaie, lector universitar, Mădălin Nicolae Sârbu, psiholog și doctor în comunicare.
Conferința va începe de la ora 13:00 și se va desfășura în biserica parohiei, fiind primul eveniment dintr-o serie de activități organizate în contextul Anului omagial al îngrijirii bolnavilor.
Persoanele care doresc să participe sunt invitate de organizatori să confirme prezența pe pagina de Facebook a evenimentului.
Foto credit: Facebook / Parohia "Sfinții Împărați Constantin și Elena"